PMIndiaData/PMIndiaSum huggingface dataset:
اشدھا پورنیما- دھم چکر   کا دن کے پروگرام  میں وزیراعظم  کے پیغام کا متن

نمو بدھایا! نمو گروبھیو! عزت مآب صدر جمہوریہ جی، دیگر معزز مہمانان کرام، خواتین و حضرات! آپ سبھی کو دھم چکر کے آغاز کے دن اور اساڑھ پورنیما کی بہت بہت مبارکباد۔ آج ہم گرو پورنیما بھی مناتے ہیں اور آج ہی کے دن بھگوان بدھ نے روشنی حاصل ہونے کے بعد دنیا کو اپنی پہلی تعلیم دی تھی۔ ہمارے یہاں کہا گیا ہے، جہاں علم ہے وہیں کمال ہے، وہیں پورنیما ہے۔ اور جب تبلیغ کرنے والا خود بدھ ہوتا ہے، تو فطری بات ہے کہ یہ فلسفہ دنیا کی فلاح و بہبود کا حاصل بن جاتا ہے۔ ایثار اوررواداری سے لبریز بدھ جب بولتے ہیں تو صرف الفاظ ہی نہیں نکلتے بلکہ دھم چکر کا آغاز ہوتا ہے۔ تب انھوں نے صرف پانچ تلامذہ کو تعلیم دی تھی، لیکن آج پوری دنیا میں اس فلسفے کے پیروکار ہیں، بدھ میں عقیدت رکھنے والے افراد ہیں۔ ساتھیوں! سارناتھ میں بھگوان بدھ نے پوری زندگی اور مکمل معلومات کا کلیہ قاعدہ بتایا تھا۔ انھوں نے مصائب کے بار ے میں بتایا تھا، مصائب کی وجوہ اور اس پر کیسے جیت حاصل کی جاسکتی ہے اس کی وضاحت کی تھی۔بھگوان بدھ نے ہمیں زندگی کے لئے آٹھ اصول، آٹھ ضابطےدئیے۔ سمّادٹھی، سمّا سنکپو، سمّاواچا، سمّا کممنتو، سمّا اجیوو، سمّا وایامو، سمّاستی اور سمّا سمادھی۔ (सम्मादिट्ठी, सम्मा-संकप्पो, सम्मावाचा, सम्मा-कम्मन्तो, सम्मा-आजीवो, सम्मा-वायामो, सम्मासति, और सम्मा-समाधि।) یعنی صحیح نظریہ، پختہ عزم، صحیح طرز بیان ، صحیح طرز عمل، صحیحذریعہ معاش، صحیح کوشش، صحیح ذہن سازی، صحیحمراقبہ۔ اگر ہمارے ذہن ، زبان اور ارادے میں، ہمارے طرزعمل اور کوششوں میں یہ توازن برقرار ہے تو ہم مصائب سے نکل کر ترقی اور خوشحالی حاصل کرسکتے ہیں۔ یہی توازن ہمیں اچھے اوقات میں عوامی فلاح و بہبود کی ترغیب دیتاہے اور مشکلات میں صبر و استقامت کی طاقت عطا کرتا ہے۔ ساتھیوں! آج کورونا وبائی مرض کی شکل میں انسانیت کے سامنے جو بحران ہےایسے میں بھگوان بدھ ہمارے لئے اور بھی موزوں ہوجاتے ہیں۔ بدھ کےراستے پر چل کر بڑی سے بڑی چنوتی کا سامنا ہم کیسے کرسکتے ہیں، بھارت نے یہ دکھایا ہے۔ بدھ کی تعلیم پر عمل پیرا ہوکر آج دنیاکے سبھی ممالک ایک دوسرے کا ہاتھ پکڑ رہے ہیں، ایک دوسر ے کی طاقت بن رہے ہیں۔ اس سمت میں انٹر نیشنل بدھشٹ کنفڈریشن کا ’کئیر وِد پرئیر‘اقدام انتہائی قابل ستائش ہے۔ ساتھیوں! دھم پد کہتا ہے- न ही वेरेन वेरानि, सम्मन्तीध कुदाचनम्। अवेरेन च सम्मन्ति, एस धम्मो सनन्ततो॥ یعنی عداوت سے دشمنی ختم نہیں ہوتی ، بلکہ عداوت، محبت سے، بڑے دل سے اور پیار سے ختم ہوتی ہے۔ مشکل ترین اس دور میں دنیا نے پیار کی، ہم آہنگی کی اس طاقت کو محسوس کیا ہے۔ بدھ کی یہ تعلیم ، انسانیت کا یہ تجربہ جیسے جیسے بڑھے گا، دنیا کامیابی اور خوشحالی کی نئی اونچائیوں کو چھوئے گی۔ اسی آرزو کے ساتھ ایک بار پھر آپ سبھی کو بہت بہت مبارکباد۔ آپ صحتمند رہیں اور انسانیت کی خدمت کرتے رہیں۔ شکریہ
تری پورہ کے عوام کو ، اُن کی ریاست کے دن کے موقع پر وزیر اعظم کی مبارکباد

نئی دہلی، 21 جنوری / وزیر اعظم جناب نریند رمودی نے تری پورہ کے عوام کو ، اُن کی ریاست کے دن کے موقع پر مبارکباد پیش کی ہے ۔ اپنے پیغام میں وزیر اعظم نے کہا ہے کہ تری پورہ کے عوام کو ، اُن کی ریاست کے دن کے موقع پر مبارکباد ۔ ایک سال سے بھی کم کے عرصے میں ریاست نے خاطر خواہ اور قابل ذکر پیش رفت حاصل کی ہے ۔ یہ اپنے تمام تر مضمرات کو برائے کار لا رہا ہے اور عوام کی توقعات ، ریکارڈ رفتار سے پایۂ تکمیل کو پہنچ رہی ہیں ۔ خدا کرے کہ آئندہ برسوں میں بھی یہ جذبہ بر قرار رہے اور اس میں مزید اضافہ ہو ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔ ۔۔ ۔ ۔ ۔ ۔ ۔ ( م ن ۔ ع ا )
وزیر اعظم نے ڈاکٹر باباصاحب امبیڈکر کو مہاپری نروان دیوس پر خراج عقیدت پیش کیا

وزیر اعظم جناب نریندر مودی نے ڈاکٹر باباصاحب امبیڈکر کو مہاپری نروان دیوس پر خراج عقیدت پیش کیا ہے اور ہمارے ملک کے لیے ان کی مثالی خدمات کو یاد کیا ہے۔ ایک ٹویٹ میں، وزیر اعظم نے کہا؛ ‘‘مہاپری نروان دیوس پر، میں ڈاکٹر بابا صاحب امبیڈکر کو خراج عقیدت پیش کرتا ہوں اور ہماری قوم کے لیے ان کی مثالی خدمات کو یاد کرتا ہوں۔ ان کی جدوجہد نے لاکھوں لوگوں کے دلوں میں امید کی شمع جلائی اور ہندوستان کو ایک بےحد وسیع آئین دینے کی ان کی کوششوں کو کبھی فراموش نہیں کیا جا سکتا۔’’
وزیراعظم 24دسمبر  کو شری سوامی نارائن گروکُل راج کوٹ سنستھان کے 75ویں امرت مہوتسو  سے خطاب کریں گے

وزیراعظم جناب نریندر مودی 24دسمبر 2022 کو گیارہ بجے دن میں ویڈیو کانفرنسنگ کے ذریعے شری سوامی نارائن گروکُل راج کوٹ سنستھان کے 75ویں امرت مہوتسو سےخطاب کریں گے۔ شری سوامی نارائن گروکُل راج کوٹ سنستھان 1948 میں گرودیو شاستری جی مہاراج شری دھرم جیون داس جی سوامی کے ذریعے راج کوٹ میں قائم کیا گیا تھا۔ اس سنستھان کو توسیع دی گئی ہے اور آج دنیا بھر میں اس کی 40 سے زیادہ شاخیں قائم ہوچکی ہیں ، جن میں 25ہزار سے زیادہ طالب علموں کیلئے اسکول کی سہولیات ،انڈرگریجویٹ اور پوسٹ گریجویٹ تعلیم کی سہولت فراہم کی گئی ہے۔ ۔۔۔۔۔۔۔۔۔۔۔ ش ح۔س ب۔ ع ن۔
جسٹس دلویربھنڈاری کو دوبارہ بین الاقوامی کورٹ  آف جسٹس کے لئے منتخب ہونے پر وزیراعظم کی مبارکباد

نئی دہلی :اکیس نومبر۔وزیراعظم، جناب نریندرمودی نے جسٹس دلویربھنڈاری کو دوبارہ بین الاقوامی کورٹ کے لئے منتخب ہونے پر مبارکباد پیش کی ہے ۔ وزیراعظم نے اپنے پیغام میں کہا ہے کہ ‘‘میں جسٹس دلویربھنڈاری کو بین الاقوامی کورٹ کے لئے دوبارہ منتخب ہونے پر مبارکباد پیش کرتاہوں ۔ ان کا ازسرنوانتخاب ہمارے لئے باعث فخرہے ۔ وزیراعظم نے کہاہے کہ وزیرخارجہ محترمہ سشماسوراج اوروزارت خارجہ میں ان کی پوری ٹیم اورسفارتی مشنوں کو ان کے ذریعہ بھارت کو ازسرنو،بین الاقوامی کورٹ آف جسٹس کے لئے منتخب کرانے کے لئے کی گئی لگاتارکوششوں کے لئے بھی مبارکباد پیش کرتاہوں ۔ وزیراعظم نے اپنے پیغام میں یواین جی اے کے تمام اراکین اوریواین ایس سی سے وابستہ تمام افراد کے تئیں بھی اظہارتشکرکیاہے جن کے اعتماد اور تعاون کے نتیجے میں بھارت کویہ کامیابی حاصل ہوئی ہے ۔
ای-روپی ڈجیٹل ادائیگی حل کے اجرا کے موقع پر وزیر اعظم کی تقریر کا متن

نمسکار، اس اہم پروگرام میں ملک کے تمام گورنر، لیفٹیننٹ گورنر، مرکزی کابینہ کے میرے ساتھی، ریزرو بینک کے گورنر، ریاستوں کے چیف سکریٹری، مختلف انڈسٹری ایسوسی ایشنز سے وابستہ ساتھی، اسٹارٹ اپ، فن ٹیک کی دنیا سے جڑے میرے نوجوان دوست بینکوں کے سینیئر افسران اور میرے پیارے بھائیوں اور بہنوں، آج ملک ڈجیٹل گورننس کو ایک نئی جہت دے رہا ہے۔ e-R
جی-7 سربراہ اجلاس سے الگ  انڈونیشیا کے صدر کے ساتھ وزیراعظم نریندر مودی کی میٹنگ

وزیر اعظم جناب نریندر مودی نے 27 جون 2022 کو جرمنی کے شہر شالز ایلماؤ میں جی-7 سربراہ اجلاس سے الگ انڈونیشیا کے صدر عالی مرتبت جناب جوکو ویدودو کے ساتھ میٹنگ کی۔ وزیر اعظم نے انڈونیشیا کی جاری جی-20 صدارت پر صدر ویدودو کو مبارکباد دی۔ بھارت کی آئندہ جی-20 کی صدارت پر بھی بات چیت ہوئی۔ دونوں رہنماؤں نے باہمی دلچسپی کے عالمی اور علاقائی امور پر بھی تبادلہ خیال کیا۔ ۔۔۔۔۔۔۔۔۔۔۔۔۔۔۔۔۔۔۔۔۔ ش ح۔م ع۔ع ن ()
وزیر اعظم نے شری سنستھان گوکرن پرتاگلی جیووتّم مٹھ کے ہز ایکسی لینسی شریمد وِدیا دھیرج تیرتھ شریپاد وڈیر سوامی جی کے انتقال پر تعزیت کا اظہار کیا

وزیر اعظم جناب نریندر مودی نے شری سنستھان گوکرن پرتاگلی جیووتّم مٹھ کے ہز ایکسی لینسی شریمد وِدیا دھیرج تیرتھ شریپاد وڈیر سوامی جی کے انتقال پر غم کا اظہار کیا ہے۔ اپنے ایک ٹوئٹ میں وزیر اعظم نے کہا، ’’شری سنستھان گوکرن پرتاگلی جیووتّم مٹھ کے ہز ایکسی لینسی شریمد وِدیا دھیرج تیرتھ شریپاد وڈیر سوامی جی کے انتقال کی وجہ سے صدمہ میں ہوں۔ انہیں سماج کی بے پناہ خدمت، خاص کر حفظان صحت سے متعلق خدمات کے لیے یاد کیا جائے گا۔ ان کے بے شمار پیروکاروں کو اپنی تعزیت کا اظہار کرتا ہوں۔ اوم شانتی۔‘‘
وزیراعظم نریندرمودی نے نرسوں کے عالمی دن کے موقع پر نرسوں کے کردار کی ستائش کی اور کہا کہ ہمارے اس کرہ ارض کو صحت مند بنانے میں ان کا کلیدی رول ہے

وزیراعظم جناب نریندر مودی نےنرسوں کے عالمی دن کےموقع پر ہمارے کرہ ارض کو صحت مند بنانے میں نرسوں کے کلیدی رول کےلئے ان کی ستائش کی ۔ وزیراعظم نے ٹویٹ کیا : ’’نرسیں ہمارے کرہ ارض کو صحت مند بنانے میں نمایاں رول ادا کرتی ہیں ، ان کی جانفشانی اور ہمدردی مثالی ہے ۔نرسوں کا عالمی دن ایک ایسا دن ہے جس میں ہم اپنی تمام نرسوں کی تعریف کو دہرا تے ہیں جنہوں نے انتہائی چیلنج بھری صورتحال میں بھی غیر معمولی کام انجام دیا اور لوگوں کی زبردست خدمت کی ‘‘۔
وزیراعظم نے برطانیہ کے عزت مآب چارلس سوئم سے ٹیلیفون پر بات کی

وزیراعظم جناب نریندر مودی نے آج برطانیہ کے عزت مآب جناب شاہ چارلس سوئم سے ٹیلیفون پر بات کی۔ برطانیہ کے شاہ کا عہدہ سنبھالنے کے بعد سے یہ وزیراعظم کی ان کے ساتھ پہلی بات چیت تھی۔ لہذا وزیراعظم نے شاہ چارلس کو کامیاب دور اقتدار کے لئے نیک تمنائیں پیش کیں۔ اس گفتگو کے دوران باہمی دلچسپی کے کئ امور زیر غور آئے، جن میں آب و ہوا سے متعلق کارروائی، حیاتیاتی تنوع کے تحفظ، انرجی ٹرانزیشن کی مطلوبہ رقومات کے لئے اختراعی اقدامات وغیرہ شامل ہیں۔ وزیراعظم نے ان معاملات میں عزت مآب شاہ کی گہری دلچسپی اور وکالت کے لئے ان کی تعریف کی۔ وزیراعظم نے عزت مآب شاہ چارلس کو گروپ-20 کے لئے ہندوستان کی ترجیحات سے آگاہ کرایا، جن میں ڈیجیٹل عوامی مصنوعات کا فروغ بھی شامل ہے۔ انہوں نے مشن لائف کی اہمیت کو بھی اجاگر کیا، جو ماحولیات کے لئے طرز زندگی سے متعلق ہے، جس کے ذریعے ہندوستان ماحولیات کے لئے سازگار طرز زندگی کو فروغ دینے کے لئے کوشاں ہے۔ دونوں لیڈروں نے کامن ویلتھ آف نیشنز پر تبادلۂ خیال کیا اور اس بات پر غور کیا کہ اس کی کارکردگی کو کس طرح بہتر بنایا جا سکتا ہے۔ انہوں نے برطانیہ میں آباد ہندوستانی برادری کی دونوں ملکوں کے درمیان پُل کا کام کرنے اور دوطرفہ تعلقات کو مستحکم کرنے کے لئے ان کے رول کی ستائش کی۔
وزیراعظم نے اقوام متحدہ جنرل اسمبلی سے خطاب کیا

نئی دہلی، 22 ؍ستمبر 2020:وزیر اعظم جناب نریندرمودی نے آج ویڈیو کانفرنسنگ کے ذریعہ اقوام متحدہ جنرل اسمبلی سے خطاب کیا۔ اس موقع پر اظہار خیال کرتے ہوئے وزیراعظم نے کہا کہ 75 سال پہلے انسانی تاریخ میں پہلی مرتبہ پوری دنیا کے لئے ایک ادارہ قائم کیا گیا تھا اور جنگ کے خوف سے امید کی نئی کرن پھوٹی تھی۔ انہوں نے مزید کہا کہ اقوام متحدہ چارٹر کے بانیوں میں شامل بھارت اس عظیم ویژن کا ایک حصہ تھا،جس سے ’واسودیوا کٹم بکم ‘کے بھارت کے اپنےفلسفے کی عکاسی ہوتی ہے ،جس میں تمام مخلوق کو ایک خاندان سمجھا جاتا ہے۔ اقوام متحدہ قیام امن مشنوںسمیت امن اور ترقی کے مقصدکو فروغ دینے والوںکو خراج عقیدت پیش کرتے ہوئے وزیراعظم نے کہا کہ اقوام متحدہ کی وجہ سے ہماری دنیا آج ایک بہتر مقام ہے۔آج منظور کئے گئے اقوام متحدہ اعلانئے کے بارے میں وزیراعظم نے کہا کہ اگرچہ بہت کچھ حاصل کیا گیا ہے لیکن اصل مشن ابھی مکمل نہیں ہوا ہے۔ہم جو آج دوراندیشی والے اعلانئے کو منظوری دے رہے ہیں اس میں اس بات کو تسلیم کیا گیاہے کہ تصادم کو روکنے ،ترقی کو یقینی بنانے ،آب وہوا میں تبدیلی سے نمٹنے ،عدم مساوات کو کم کرنے اور ڈجیٹل ٹکنالوجی کو اپنانے کے لئے ابھی بہت کام کرنا باقی ہے۔اعلانئے میں بذات خوداقوام متحدہ میں اصلاحات کی ضرورت کو بھی تسلیم کیا گیا ہے۔ وزیراعظم نے کہا کہ جامع اصلاحات کے بغیر اقوام متحدہ کواعتماد کے بحران کا سامنا ہے اور آج کے چیلنجوں سے فرسودہ ڈھانچے کے ساتھ نہیں نمٹا جاسکتا ۔انہوں نے مزید کہا کہ آج کی ایک دوسرے سے مربوط دنیا میں ہمیں اصلاح شدہ کثیر جہتی کی ضرورت ہے،جو سے آج کے حقائق کی عکاسی کرے ، تمام فریقوں کو آواز اٹھانے کا حق دے، عصری چیلنجوں سے نمٹ سکے اورانسانی بہبود پرتوجہ مرکوز کرے۔بھارت اس مقصد کے لئے تمام دیگر ملکوں کے ساتھ مل کر کام کرنے کا منتظر ہے۔ (22-09-2020)
اڈیشہ کے یوم تاسیس – اتکل دوس پر وزیراعظم نے  مبارکباد پیش کی

نئیدہلی۔ یکم اپریل2018؛ وزیر اعظم جناب نریندر مودی نے آج اڈیشہ کے قیام کے دن کے موقع پر عوام کو مبارکباد دی۔ اپنے پیغام میں وزیراعظم نے کہا، ’’ملک کو اڈیشہ کی عظیم ثقافت اور ورثہ پر فخر ہے۔ ریاست کے لوگوں نے مختلف شعبوں میں نمایاں کارکردگی انجام دے کر ملک کی ترقی کے راہ میں ایک ناقابل یقین نشان چھوڑا ہے۔ بھگوان جگناتھ ہمیشہ ہمیں آشرواد دیتے ہیں اور میں امید کرتا ہوں کہ اڈیشہ کے لوگ آنے والے دنوں میں ترقی کی بلندی کو چھو لیں گے۔‘‘
وزیر اعظم 17 اکتوبر کو پی ایم کسان سمان سمیلن 2022 کا افتتاح کریں گے

Posted On: 15 OCT 2022 12:56PM by PIB Delhi وزیر اعظم جناب نریندر مودی نئی دہلی میں واقع انڈین ایگری کلچرل ریسرچ انسٹی ٹیوٹ میں 17 اکتوبر کو صبح تقریباً 11:30 بجے ، دو روزہ پروگرام ’’پی ایم کسان سمان سمیلن 2022‘‘ کا افتتاح کریں گے۔ یہ تقریب ملک بھر کے 13500 سے زائد کاشتکاروں اور تقریباً 1500 زرعی اسٹارٹ اپ اداروں کو قریب لائے گی۔ مختلف اداروں سے وابستہ ایک کروڑ سے زائد کاشتکار ورچووَل طریقہ سے اس تقریب میں شرکت کریں گے۔ اس تقریب میں محققین، پالیسی ساز اور دیگر وابستگان بھی شرکت کریں گے۔ وزیر اعظم کیمیکلز اور فرٹیلائزرس کی وزارت کے تحت 600 پردھان منتری کسان سمرُدھی کیندروں (پی ایم کے ایس کے ) کا افتتاح کریں گے۔ اس اسکیم کے تحت، ملک میں کھادوں کی خوردہ دوکانوں کو مرحلہ وار طریقہ سے پی ایم کے ایس کے میں تبدیل کیا جائے گا۔ پی ایم کے ایس کے کاشتکاروں کی متعدد ضرورتوں کو پورا کریں گے اور زراعت سے متعلق اشیاء (کھاد، بیج ،آلات) فراہم کرائیں گے؛ مٹی، بیج اور کھادوں کی جانچ سے متعلق سہولتیں فراہم کرائیں گے، کاشتکاروں کے درمیان بیداری پیدا کریں گے؛ مختلف سرکاری اسکیموں کے بارے میں معلوما ت فراہم کرائیں گے اور بلاک/ضلعی سطح کی دوکانوں پر خوردہ فروشوں کی باقاعدہ صلاحیت سازی کو یقینی بنائیں گے۔ 3.3 لاکھ سے زائد خوردہ کھاد کی دوکانوں کو پی ایم کے ایس کے میں تبدیل کرنے کا منصوبہ وضع کیا گیا ہے۔ تقریب کے دوران، وزیر اعظم ’بھارتیہ جن اُوروَرَک پری یوجنا- ایک ملک ایک کھاد‘ کا آغاز کریں گے۔ اس اسکیم کے تحت، وزیر اعظم بھارت یوریا بیگس جاری کریں گے، جو کمپنیوں کو واحد برانڈ ’’بھارت‘‘ نام سے کھادوں کی مارکیٹنگ میں مدد فراہم کریں گے۔ تقریب کے دوران، کاشتکاروں کی فلاح و بہبود کے تئیں وزیر اعظم کی مسلسل عہد بندگی کے عین مطابق، وزیر اعظم راست فائدہ منتقلی کے توسط سےپردھان منتری کسان سمان ندھی (پی ایم-کسان) کے تحت 16000 کروڑ روپئے کی رقم کی 12ویں قسط جاری کریں گے۔ اس اسکیم کے تحت، مستحق کاشتکار کنبوں کو 2000 روپئے کی تین مساوی قسطوں میں سالانہ 6000 روپئے کے بقدر کا فائدہ بہم پہنچایا جاتا ہے۔ اب تک، مستحق کاشتکار کنبوں کو پی ایم – کسان کے تحت 2 لاکھ کروڑ روپئے سے زائد کے بقدر کے فوائد حاصل ہو چکے ہیں۔ وزیر اعظم زرعی اسٹارٹ اپ اجتماع اور نمائش کا بھی افتتاح کریں گے۔ تقریباً 300 اسٹارٹ اپ ادارے کامل زراعت، فصل کی کٹائی کے بعد اور اضافی قدر وقیمت سے متعلق حل، متعلقہ زراعت، کچرے سے دولت، چھوٹے کاشتکاروں کو مشینوں کے ذریعہ کاشتکاری کے لیے راغب کرنا، سپلائی چین انتظام کاری، زرعی لاجسٹکس، وغیرہ سے متعلق اپنی اختراع کا مظاہرہ کریں گے۔یہ پلیٹ فارم اسٹارٹ اپ اداروں کو کاشتکاروں، ایف پی اوز، زرعی ماہرین، کارپوریٹس وغیرہ سے ملاقات و بات چیت کا موقع فراہم کرے گا۔ اسٹارٹ اپ ادارے اپنے تجربات ساجھا کر سکیں گے اور تکنیکی سیشنوں کے دوران دیگر شراکت داروں سے بات چیت کرسکیں گے۔ تقریب کے دوران، وزیر اعظم کھاد سے متعلق ایک ای-میگزین ’انڈین ایج‘ کا آغاز کریں گے۔ یہ رسالہ کھادوں کے تعلق سے گھریلو اور بین الاقوامی منظرنامہ کے بارے میں معلومات فراہم کرے گا، اس کے علاوہ اس رسالہ میں حالیہ پیش رفت، قیمتوں سے متعلق رجحانات کا جائزہ، دستیابی اور کھپت، کاشتکاروں کی کامیابی کی داستانیں، وغیرہ جیسے موضوعات بھی شامل ہوں گے۔
وزیراعظم اور برازیل کے صدر کے درمیان ٹیلی فون پر بات چیت

نئی دہلی، 4 اپریل 2020، وزیراعظم جناب نریندر مودی نے برازیل کے صدر عزت مآب جیئر میسیاس بولسونارو کے ساتھ آج ٹیلی فون پر بات چیت کی۔ دونوں لیڈروں نے کووڈ۔ 19 عالمی وبا کے نتیجے میں پیدا شدہ عالمی صورتحال پر بات چیت کی۔ وزیراعظم نے کووڈ۔ 19 کی وجہ سے برازیل میں ہونے والے جانی نقصان پر تعزیت کا اظہار کیا۔ انہوں نے کہا کہ ایسے وقت میں ہر ایک ہندستانی کی دعائیں برازیل کے عوام کے ساتھ ہیں۔ دونوں لیڈروں نے کووڈ۔ 19 سے پیدا ہونے والے شدید بحران کو کم کرنے کے لئے ہندوستان اور برازیل کے درمیان دو طرفہ کے ساتھ ساتھ کثیر جہتی ادارہ جاتی فریم ورک میں قریبی تعاون کی اہمیت پر زور دیا۔انہوں نے انہیں کووڈ۔ 19 کے بعد کی دنیا کے لئے ایک نیا انسانیت پر مرکوز عالم کاری کا نظریہ تیار کئے جانے کی ضرورت پر اتفاق کیا۔ وزیراعظم نے اس مشکل وقت میں برازیل کے صدر کو ہر ممکن مدد کی یقین دہانی کرائی۔ انہوں نے کووڈ۔ 19 کی صورتحال اور اس کی وجہ سے پیدا ہونے والے چیلنجوں کے معاملے میں اپنے افسروں کے مسلسل رابطے میں رہنے پر اتفاق کیا۔ اس سال ہندوستان میں 70 ویں یوم جمہوریہ کی تقریبات میں مہمان خصوصی کے طور پر برازیل کے صدر کی شرکت پر ممنونیت کا اظہار کرتے ہوئے وزیراعظم نے ہند۔ برازیل دوستی میں بڑھتی ہوئی گرم جوشی پر خوشی کا اظہار کیا۔ انہوں نے گزشتہ سال برکس کی قیادت کے لئے بھی برازیل کا شکریہ ادا کیا۔ ۔۔۔۔۔۔۔۔۔۔۔ م ن۔ ا گ۔ن ا۔
وزیراعظم نے، سی آر پی ایف  اہلکاروں کو یوم تاسیس کی مبارکباد پیش کی

وزیراعظم جناب نریندر مودی نے سی آر پی ایف کے یوم تاسیس کے موقع پر تما م سی آ ر پی ایف اہلکاروں اور ان کے اہل خانہ کو مبارکباد پیش کی ۔ وزیراعظم نے ٹویٹ کیا : ‘‘ تمام سی آر پی ایف اہلکارو ں اور ان کے اہل خانہ کو یوم تاسیس کی مبارکباد۔اس فورس نے اپنے مصمم حوصلے اور نمایاں خدمات سے اپنے لئے ممتاز مقا م حاصل کیا ہے۔ چاہے سکیورٹی سے متعلق چیلنج ہوں یا انسانی چیلنج ، ان کا مقابلہ کرنے کے سلسلے میں سی آر پی ایف کا رول قابل تعریف رہا ہے۔’’
جوہانسبرگ میں 10ویں برکس سربراہ اجلاس کا اعلامیہ

برکس افریقہ میں: چوتھے صنعتی انقلاب میں مجموعی نمو اور مشترکہ شراکت داری کے لئے اشتراک سینڈ ٹون کنوینشن سینٹر جوہانسبرگ، جنوبی افریقہ، 25 تا 27 جولائی، 2018 دسویں برکس جوہانسبرگ سربراہ اجلاس کا اعلامیہ )
کابینہ نے دیگرپسماندہ طبقات کو مرکزی فہرست میں ذیلی درجہ بندی کے ساتھ شامل کرنے کے امورکاجائزہ لینے کے لئے تشکیل کردہ کمیشن کی مدت کار کی توسیع کومنظوری دی

نئی دہلی ،14جون : مرکزی کابینہ نے وزیراعظم ، جناب نریندرمودی کی قیادت میں دیگرپسماندہ طبقات کو مرکزی فہرست میں ذیلی درجہ بندی کے ساتھ شامل کرنے سے متعلق امورکا جائزہ لینے کی غرض سے تشکیل دئے گئے ،کمیشن کی مدت کار کو ،جو فی الحال 20جون ، 2018تک ہے ، بڑھاکر31جولائی ، 2018 تک کئے جانے کواپنی منظوری دے دی ہے ۔ کمیشن نے ریاستی حکومتوں ، ریاست کے پسماندہ طبقات سے متعلق کمیشنوں ، مختلف برادری ایسوسی ایشنوں اور مختلف النوع پسماندہ طبقات سے تعلق رکھنے والے عوام الناس اور برادریوں سمیت تمام ترشرکائے کارسے اس سلسلے میں تفصیلی تبادلہ خیالات کئے تھے ۔ کمیشن نے اعلیٰ تعلیمی اداروں میں دیگرپسماندہ طبقات کے داخلوں سے متعلق ریکارڈ حاصل کئے اور اسی طرح ذات پرمبنی اعدادوشمار مرکزی محکموں کی بھرتیوں ، مرکزی سرکاری دائرہ کے اداروں ، سرکاری شعبے کے بینکوں اور مالی اداروں کے سلسلے میں بھی حاصل کئے ۔ کمیشن نے اس طرح حاصل کئے گئے اعداد وشمار کا تفصیلی جائزہ لینے کی غرض سے اپنی مدت کارمیں 31جولائی ، 2018تک کی توسیع کی خواستگاری کی ہے ۔
وزیر اعظم نے سی بی ایس ای امتحانات میں کامیابی حاصل کرنے والے بارہویں درجے کے طلبا ء کو مبارکباد پیش کی

نئی دہلی، 30 جولائی 2021: وزیر اعظم جناب نریندر مودی نے سی بی ایس ای امتحانات میں کامیابی حاصل کرنے والے بارہویں درجے کے طلباء کو مبارکباد پیش کی ہے۔ ننھے دوست کے طور پر مخاطب کرتے ہوئے، وزیر اعظم نے انہیں روشن، پرمسرت اور صحت مند مستقبل کے لئے دعائیں دیں۔ ٹوئیٹس کے ایک سلسلے کے تحت، وزیر اعظم نے کہا؛ ’’میرے ننھے دوستوں کو مبارکباد جنہوں نے سی بی ایس ای کے بارہویں درجے کے امتحانات میں کامیابی حاصل کی ہے۔ روشن، پرمسرت اور صحت مند مستقبل کے لئے نیک خواہشات۔ جو یہ سوچ رہے ہیں کہ وہ مزید محنت کر سکتے تھے یا اور بہتر کارکردگی کا مظاہرہ کر سکتے تھے، ان کے لئے میں کہنا چاہتا ہوں، اپنے تجربے سے سیکھیں اور اپنے وقار کو برقرار رکھیں۔ ایک روشن اور مواقع سے بھرا مستقبل کا آپ کا منتظر ہے۔ آپ میں سے ہر ایک میں بے پناہ صلاحیتیں موجود ہیں۔ میری نیک خواہشات ہمیشہ آپ کے ساتھ ہیں۔ اس سال درجہ بارہویں کے امتحانات میں حصہ لینے والے بیچ نے یہ کارکردگی غیر معمولی صورتحال کے دوران پیش کی ہے۔ تعلیمی دنیا نے گذشتہ برس کے دوران متعدد تبدیلیوں کا مشاہدہ کیا۔ پھر بھی، انہوں نے نئے طور طریقوں کو اپناکر اپنی بہترین کارکردگی کا مظاہرہ پیش کیا۔ مجھے ان پر فخر ہے۔‘‘
سترھویں آسیان-بھارت ورچوئل چوٹی میٹنگ سے وزیر اعظم کا خطاب

نئی دہلی،12 نومبر ، نمستے، ایکسیلینسی، وزیر اعظم نوئین سوون فُک، ایکسلینسیز ہر سال کی طرح ، ہم ہاتھ سے ہاتھ جوڑ کر اپنی روایتی فیملی فوٹو نہیں لے پائے لیکن پھر بھی مجھے خوشی ہے کہ اس ورچوئل ذریعے سے ہم مل رہے ہیں۔ سب سے پہلے میں آسیان کے موجودہ چیئر ویتنام اور آسیان میں بھارت کے موجودہ کنٹری کوآرڈینیٹر تھائی لینڈ کی تعریف کرنا چاہتا ہوں۔ کووڈ کی دقتوں کے باوجود آپ نے اپنی ذمہ داریوں کو بخوبی نبھایا ہے۔ ایکسلینسیز بھارت اور آسیان کی اسٹرٹیجک پارٹنر شپ ہمارے مشترکہ تاریخی جغرافیائی اور ثقافتی رشتوں پر مبنی ہے۔ آسیان شروع سے ہی ہماری ایکٹ ایسٹ پالیسی کا مرکز رہا ہے۔ بھارت کے ’’انڈوپیسیفک اوشنس انیی شیٹو‘‘ اور آسیا کے ’’آؤٹ لُک آن انڈوپیسیفک‘‘ کے بیچ کئی طرح کی یکسانیت ہے۔ ہم مانتے ہیں کہ ’’سکیورٹی اینڈ گروتھ فار آل ان ریجن‘‘ کے لیے ایک ’’کوہیسیو اینڈ رسپانسیو آسیان‘‘ ضروری ہے۔ بھارت اور آسیان کے بیچ ہر طرح کی کنیکٹیویٹی کو بڑھانا- فزیکل، اقتصادی،سماجی، ڈیجیٹل، فائی ننشیل ، میری ٹائم – ہمارے لیے اوّلین ترجیح ہے۔ پچھلے کچھ سالوں میں ہم ان سبھی شعبوں میں قریب آتے گئے ہیں۔ مجھے اعتماد ہے کہ آج کی ہماری بات چیت چاہے یہ ورچوئل ذریعے سے ہی ہورہی ہو ہمارے بیچ کی دوری کو اور کم کرنے میں مفید ہوگی۔ میں ایک بار پھر آپ سبھی کو آج کے مذاکرات کے لیے مبارکباد دیتا ہوں۔
وزیراعظم نے پنگالی وینکیا کے یوم پیدائش پر انہیں خراج عقیدت پیش کیا

وزیراعظم جناب نریندر مودی نے پنگالی وینکیا کے یوم پیدائش پر انہیں خراج عقیدت پیش کیا ہے ۔ ایک ٹویٹ میں وزیراعظم نے کہا : ’’ میں عظیم پنگالی وینکیا کے یوم پیدائش پرانہیں خراج عقیدت پیش کرتاہوں۔ ہماری قوم ، ہمیں ترنگا عطا کرنے کی غرض سے ان کی کوششوں کی ہمیشہ ا حسان مند رہے گی، ہم پرارتھنا کرتے ہیں کہ ترنگے سے قوت اور ترغیب حاصل کرتے ہوئے ہم قومی ترقی کے لئے کام کرتے رہیں۔
بھارت۔ چین سرحدی علاقوں کی صورت حال پر وزیر اعظم کے ریمارکس

ساتھیو، مدر انڈیا کے بہادر بیٹوں نے وادی گلوان میں ہمارے مادر وطن کی حفاظت کے لئے عظیم قربانی دی ہے۔ قوم کی خدمت میں ان کی اس عظیم قربانی کے لئے میں ان کو سلام پیش کرتا ہوں۔ میں انھیں دلی خراج عقیدت پیش کرتا ہوں۔ غم کے اس مشکل لمحے میں ، میں ان شہدا کے لواحقین سے اظہار تعزیت کرتا ہوں۔ آج پوری قوم آپ کے ساتھ ہے۔ ملک کی ہمدردیاں آپ کے ساتھ ہیں۔ ہمارے شہدا کی یہ عظیم قربانی رائیگاں نہیں جائے گی۔ چاہے صورت حال کچھ بھی ہو اور حالات کچھ بھی ہوں، ہندوستان پوری مضبوطی کے ساتھ ملک کی ایک ایک انچ زمین کو اور اس کی خودداری کی حفاظت کرے گا۔ ہندوستان ثقافتی طور پر ایک امن پسند ملک ہے۔ ہماری تاریخ ایک امن پسند ملک کی رہی ہے۔ بھارت کا نظریاتی منتر رہا ہے۔ لوکا: سمستا: سکھینو بھونتو! ہر دور میں ، ہم نے پوری دنیا اور انسانیت کے لئے امن اور فلاح کی خواہش کی ہے۔ ہم نے ہمیشہ اپنے ہمسایہ ممالک کے ساتھ باہمی تعاون اور دوستانہ انداز میں کام کیا ہے۔ ہم نے ہمیشہ ان کی ترقی اور فلاح وبہبود کی خواہش کی ہے۔ جہاں کہیں ہمارے اختلافات بھی رہے ہیں ، ہم نے ہمیشہ یہ یقینی بنانے کی کوشش کی ہے کہ ان اختلافات کو کبھی بھی تنازعہ میں تبدیل نہیں کیا جائے۔ ہم کبھی کسی کو مشتعل نہیں کرتے ہیں ، لیکن ہم اپنے ملک کی سالمیت اور خودمختاری کے ساتھ بھی سمجھوتہ نہیں کرتے ہیں۔ جب بھی اس کی ضرورت پڑی ہے ہم نے اپنی طاقت کا مظاہرہ کرتے ہوئے ملک کی سالمیت اور خودمختاری کے تحفظ اور دفاع میں اپنی صلاحیتوں کو ثابت کیا ہے۔ قربانی اور برداشت ہمارے قومی کردار کا ایک حصہ ہیں ، لیکن ساتھ ہی بہادری اور شجاعت بھی اس کا ایک حصہ ہیں۔ میں قوم کو یقین دلانا چاہتا ہوں کہ ہمارے فوجیوں کی قربانی رائیگاں نہیں جائے گی۔ ہندوستان کی سالمیت اور خودمختاری ہمارے لئے برتر ہے ، اور کوئی بھی ہمیں اس کا دفاع کرنے سے نہیں روک سکتا۔ کسی کو بھی اس میں کوئی شک و شبہ نہیں ہونا چاہئے۔ بھارت امن چاہتا ہے۔ لیکن اشتعال انگیزی پر بھارت اس کا مناسب جواب دے گا۔ ملک کو اس حقیقت پر فخر ہوگا کہ ہمارے فوجی لڑتے ہوئے شہید ہوگئے ہیں۔ میں آپ سب سے گزارش کرتا ہوں کہ دو منٹ کی خاموشی اختیار کرکے ان بیٹوں کو خراج عقیدت پیش کریں۔
وزیراعظم نے کرسمس کے موقع پر قوم کو مبارکباد پیش کی

نئی دہلی، 25 دسمبر 2020، وزیراعظم جناب نریندر مودی نے کرسمس کے موقع پر قوم کو مبارکباد پیش کی ہے۔ وزیراعظم نے کہا ’’میری کرسمس!حضرت عیسیٰ کی زندگی اور ان کے اصو ل دنیا بھر میں لاکھوں لوگوں کو تقویت دیتے ہیں۔ میری دعا ہے کہ ان کی دکھائی راہ ایک منصفانہ اور شمولیت والے معاشرے کی تعمیر کا راستہ دکھاتی رہے۔سبھی خوش اور صحت ہوں‘‘۔ ۔۔۔۔۔۔۔۔۔۔۔ م ن۔ا گ۔ن ا۔
وزیر اعظم نے  سردار پٹیل کو ان کی جینتی پر خراج عقیدت پیش کیا ہے

نئی دہلی،31اکتوبر وزیر اعظم جناب نریندر مودی نے سردار پٹیل کو ان کی جینتی پر خراج عقیدت پیش کیا ہے۔ وزیر اعظم نے کہا ہے’’قومی اتحاد اور یکجہتی کے علمبردار مردِ آہن سردار ولبھ بھائی پٹیل کو ان کی پیدائش کی سالگرہ پر عاجزانہ خراج عقیدت۔ عظیم سردار پٹیل کو ان کی جینتی پر خراج عقیدت‘‘۔
وزیر اعظم نے راج ماتا وجئے راجے سندھیا کو ان کے یوم پیدائش پر خراج عقیدت پیش کیا

وزیر اعظم جناب نریندر مودی نے راج ماتا وجئے راجے سندھیا کو ان کے یوم پیدائش پر خراج عقیدت پیش کیا ہے۔ جناب مودی نے کہا ہے کہ وہ ہمت اور دور اندیشی کی علامت تھیں۔ ایک ٹویٹ میں، وزیر اعظم نے کہا؛ ‘‘راج ماتا وجئے راجے سندھیا جی کو ان کے یوم پیدائش پر خراج عقیدت۔ وہ ہمت اور دور اندیشی کی علامت تھیں۔ انہوں نے اپنی زندگی دوسروں کی خدمت کے لیے وقف کر دی تھی۔ ان کی شاندار شخصیت کے بارے میں پچھلے # من کی بات پروگراموں میں سے ایک کے دوران میں نے جو کچھ کہا تھا اسے شیئر کرتاہوں ۔’’
وزیر اعظم نے اہم شعبوں میں ترقیاتی کاموں کے لیے ناگالینڈ کے عوام کو مبارکباد دی

وزیر اعظم جناب نریندر مودی نے ناگالینڈ کےعوام کو ان ترقیاتی کاموں کے لیے مبارکباد دی ہے جو رابطہ کاری ، تعلیم، سیاحت اور توانائی جیسے اہم شعبوں کا احاطہ کرتے ہیں۔ ناگالینڈ کے وزیر اعلیٰ نیفیو ریو کے ایک ٹویٹ کے جواب میں، وزیر اعظم نے کہا؛ ’’ناگالینڈ کی میری بہنوں اور بھائیوں کو ان ترقیاتی کاموں کے لیے مبارکباد جو رابطہ کاری ، تعلیم، سیاحت اور توانائی جیسے اہم شعبوں کا احاطہ کرتے ہیں۔ این ڈی اے حکومت ناگالینڈ کے متحرک لوگوں کی خواہشات کو پورا کرنے کے لیے پرعزم ہے۔‘‘ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا ( 210
وزیراعظم  کی جی۔7 سربراہ کانفرنس کے پہلو بہ پہلو ارجنٹینا کے صدر سے ملاقات

وزیراعظم جناب نریندر مودی نے ارجنٹینا کے صدر عزت مآب جناب البرٹوفرنانڈیز سے 26 جون 2022 کو میونخ میں جی -7 سربراہ کانفرنس کے شا نہ بشانہ ملاقات کی ۔ دونوں رہنماؤں کے درمیان یہ پہلی دوطرفہ ملاقات تھی۔ ا نہوں نے 2019 میں قائم شدہ دوطرفہ منصوبہ جاتی شراکت داری پر عمل درآمد میں پیش رفت کا جائزہ لیا۔اس ملاقات میں مختلف امور پر تبادلہ خیال کیا گیا ، جن میں تجارت اور سرمایہ کاری، جنوب – جنوب تعاون ، خاص طور پر ادویہ سازی کے شعبے میں ، ماحولیاتی تبدیلی سے متعلق کارروائی ، قابل تجدید توانائی، نیو کلیائی طریقہ علاج، برقی نقل وحرکت، دفاعی تعاون، زراعت اور غذائی تحفظ، روایتی طریقہ علاج، ثقافتی تعاون اوراس کے ساتھ ساتھ بین الاقوامی اداروں کے درمیان تال میل شامل ہیں ۔ دونوں فریقوں نے ان تمام شعبہ جات میں دوطرفہ رابطہ کاری کو فروغ دینے پر اتفاق کیا۔